ગઇ કાલે મોડી રાતે દિવ્યાના ભાઇ ભાવેશ ઉર્ફે રાજા સોલંકીએ પૂર્વ આયોજિત કાવતરું ઘડીને અક્ષયનું ઢીમ ઢાળી દીધું છે. ઉલ્લેખનીય છે કે અક્ષયે દિવ્યા સાથે પ્રેમ લગ્ન કરતાં ભાવેશ છેલ્લા ઘણા સમયથી તેની સાથે બદલો લેવાની ફિરાકમાં હતો. લગ્ન બાદ ભાવેશ અવારનવાર દિવ્યાને તેની સાસરીમાં મળવા માટે આવતો હતો. ગઇ કાલે મોડી રાતે ભાવેશે દિવ્યાને ફોન કરીને અક્ષયને મળવા માટે બહાર મોકલવા માટેનું કહ્યું હતું. ભાવેશની વાત માનીને દિવ્યાએ અક્ષયને તેની સાથે બહાર મોકલ્યો હતો. બંને જણા ચાલતા ચાલતા જતાં હતાં ત્યારે અક્ષયનો ભાઇ જિજ્ઞેશ તેમને જોઇ ગયો હતો અને તમે ક્યાં જાઓ છો તેમ પૂછ્યું હતું.